[{"text_idx": "#000000", "text": "Un wythnos, 6 sesiwn codi sbwriel, 1 digwyddiad lansio, a chyfarfod cyntaf y rhwydwaith Cadw\u2019n Daclus."}, {"text_idx": "#000001", "text": "Am wythnos brysur! Dechreuon ni yng Nghaerau yn glanhau Church Road a gwaelod y Hillfort gyda thi\u0302m Project Treftadaeth Caer ac ACE. Ymunodd 8 o wirfoddolwyr a merlyn a\u0302 ni! Er na chododd y merlyn lawer o sbwriel, fe dorrodd y lawnt, a chasglodd y gweddill ohonyn ni 10 bag o sbwriel."}, {"text_idx": "#000002", "text": "Gwnaeth hyn arwain y ffordd ar gyfer Lansiad \u2018Hidden Hilfort\u2019 y diwrnod canlynol gyda llawer o drigolion lleol yn dod i weld yr hyn oedd yn digwydd a sut y gallen nhw gymryd rhan. Roedd gyda ni stondin Carwch Eich Cartref ein hunain a gwnaethom ni gofrestru hyrwyddwr sbwriel newydd gyda Cadwch Gymru\u2019n Daclus."}, {"text_idx": "#000003", "text": "Ddydd Mercher cynhaliom ni ein cyfarfod rhwydwaith \u2018Cadw\u2019n Daclus\u2019 cyntaf erioed. Ymunodd cynrychiolwyr o 12 grw\u0302p a\u0302 ni a chlywsom ni gan Cadw Adamsdown yn Daclus, Cadw\u2019r Rhath yn Daclus a Canna Collective a roddodd ddiweddariad i ni ar yr hyn y maent wedi\u2019i gyflawni hyd yn hyn yn ogystal a\u0302\u2019r gobeithion ar gyfer y dyfodol. Rydym yn gobeithio cynnal y cyfarfod nesaf ym mis Ionawr a byddwn yn rhoi\u2019r ddiweddaraf i chi."}, {"text_idx": "#000004", "text": "Ddydd Gwener cynhaliodd Codwyr Pentwyn eu hail sesiwn codi sbwriel yn targedu\u2019r ardal o gwmpas Pant Glas. Gwnaeth grw\u0302p gwych o wirfoddolwyr ymuno a\u0302 ni. Gwnaethant dorchi eu llewys a chodi llwyth o dipio anghyfreithlon o\u2019r coedwigoedd. Roedd \u2018na welyau, matresi, hwfer, tegell a llawer mwy. 4 tryc yn ddiweddarach ac roedd yr ardal yn edrych yn well o lawer. Byddwn yn o\u0302l gyda\u2019r ti\u0302m Blitz mewn ychydig wythnosau i gadw pethau i fynd. Cefnogwyd y grw\u0302p gan Gareth o Cadwch Gymru\u2019n Daclus a mwynhaodd pawb fod yn yr awyr agored, yn gwella\u2019r amgylchedd ar hyd y ffordd."}, {"text_idx": "#000005", "text": "Wedyn cynhaliwyd tair sesiwn codi sbwriel cymunedol dros y penwythnos yn Y Mynydd Bychan, Cathays a\u2019r Rhath. Dyma sesiwn codi sbwriel cyntaf Cymdeithasau Trigolion Y Mynydd Bychan ac am ddigwyddiad. Daeth xx o wirfoddolwyr gan gasglu xx o fagiau sbwriel. Eithaf da am y sesiwn cyntaf ac rydym yn edrych ymlaen at yr un nesaf!"}]